**MŰSZAKI LEÍRÁS**

Komló, Széchenyi István utca I. szakaszának útburkolat-felújítása 225 m hosszon a 0+000-0+225 szelvények között

**Előzmények:**

Komló Város Önkormányzata a kezelésében lévő Széchenyi István utca I. szakaszának burkolat felújítási munkákról döntött az alábbiak szerint.

* A Széchenyi István utca I. szakaszának felújítása a Munkácsy körforgalom végétől 225 m hosszon 1462,5 m2 felületen.

**Kivitelezés:**

Széchenyi István utca

A hossz és keresztirányú repedések, valamint gázbekötések süllyedéseinél kopóréteg csere szükséges az aszfalt marásával 4 cm vastagságban, majd AC11/F aszfalt kötőréteg kézi beépítése 4 cm vastagságban, bitumenemulziós alákenéssel.

A teljes felületen (1462,5 m2) AC11/F aszfalt kopóréteg építése 4+1 cm vtg-ban, a felület előzetes letakarításával, bitumenemulzió alápermetezésével.

A nyertes Vállalkozónak valamennyi munkafolyamathoz Technológiai Utasítást, illetve Mintavételi és Megfelelőségigazolási Tervet kell készíteni.

**Közművek:**

A kivitelezés helyszínein közművek találhatók (ivó- és szennyvízhálózat, csapadékvíz elvezető csatorna, földgázvezeték), azonban a burkolatfelújítás a közművezetékeket nem érinti.

**Forgalomszabályozás:**

A kivitelezés ideje alatti forgalomszabályozást a Megrendelő Komló Város Önkormányzatával, a helyi közutak kezelőjével: Komló Város Önkormányzat Városgondnokságával, valamint a helyi tömegközlekedést szolgáltató céggel: Dél-dunántúli Közlekedési Központ Zrt.-vel egyeztetni kell.

**Melléklet:**

Felújítási munkák árazatlan költségvetése (excel táblázat)

Komló, 2018. március 28.

Komló Város Önkormányzat

Ajánlatkérő