**MŰSZAKI LEÍRÁS**

Komló, Széchenyi István utca II. szakaszának útburkolat-felújítása 0+225-0+770

**Előzmények:**

Komló Város Önkormányzata a kezelésében lévő Széchenyi István utca II. szakaszának burkolat felújítási munkákról döntött az alábbiak szerint.

* A Széchenyi István utca II. szakaszának felújítása 545 m hosszon 2600 m2 felületen, 2 db buszmegálló öböl és peron felújításával.

**Kivitelezés:**

Széchenyi István utca

A felújítandó szakaszon összesen 520 m hosszon K szegély kerül beépítésre.

A meglévő aszfalt burkolaton a felületi egyenetlenségek megszüntetése érdekében aszfalt marást kell végezni 4 cm.vtg.-ban, melyre 4 cm AC-11 aszfalt kötőréteg kerül.

A kötőréteg cserével érintett szakaszokon további 4 cm marása és 4 cm AC-11 kötőréteg beépítése szükséges.

Az AC-11 kötőrétegek beépítését megelőzően a mart felületeket le kell tisztítani, majd bitumenemulzióval kellősíteni kell.

Az AC-11 kopóréteget 4 cm vastagságban kell beépíteni.

Meglévő járda, bejárók aszfaltozása AC 8 aszfaltkeverékkel történik.

A kivitelezési munkák részeként a felújítandó útszakaszon a burkolatban található közmű aknákat az új burkolatszintre kell emelni.

A felújítandó szakaszon 2 db buszmegálló található, melynek felújítása szükséges. A buszöböl kialakítása a meglévő burkolat elbontását követően 22 cm CP 4/3 beton pályaburkolattal, 8 cm.AC-22 aszfalt kötőréteggel és 30 cm. vtg. M 56 mechanikai stabilizációval történik 15x3,0 m.-en. A betontáblák hézagképzését 3-4 fm.-en ként teherátadó vasalással kell ellátni. A meglévő peronok széleit visszabontás után kiemelt szegéllyel kell határolni és AC 8 aszfalttal burkolni. A peronok járdacsatlakozását kiépíteni szükséges 15 cm. M 56, 10 cm. C 8 betonalap, 4 cm. AC-8 aszfalt, kerti szegéllyel határolva.

A buszmegállónál 2 db víznyelő akna áthelyezése is szükséges.

Az útszakaszon kétoldali zúzalékos padka építése 10 cm vastagságban 0,5-1,0 m szélességben történik.

A kapubejárók csatlakozásának kialakítása a nyertes Vállalkozó feladatát képezi.

A nyertes Vállalkozónak valamennyi munkafolyamathoz Technológiai Utasítást, illetve Mintavételi és Megfelelőségigazolási Tervet kell készíteni.

**Közművek:**

A kivitelezés helyszínein közművek találhatók (ivó- és szennyvízhálózat, csapadékvíz elvezető csatorna, földgázvezeték). A burkolatfelújítás a közművezetékeket érintheti ezért szakfelügyeletek

igénybevétele szükséges.

**Forgalomszabályozás:**

A kivitelezés ideje alatti forgalomszabályozást a Megrendelő Komló Város Önkormányzatával, a helyi közutak kezelőjével: Komló Város Önkormányzat Városgondnokságával, valamint a helyi tömegközlekedést szolgáltató céggel: Dél-dunántúli Közlekedési Központ Zrt.-vel egyeztetni kell.

**Melléklet:**

Felújítási munkák árazatlan költségvetése (excel táblázat)

Komló, 2018. március 28.

Komló Város Önkormányzat

Ajánlatkérő