**MŰSZAKI LEÍRÁS**

Komló, Lehár Ferenc utca útburkolat-felújítása

**Előzmények:**

Komló Város Önkormányzata a kezelésében lévő Lehár Ferenc utca burkolat felújítási munkáiról döntött az alábbiak szerint.

* A Lehár Ferenc utca burkolatának felújítása a Liszt Ferenc utca és a Munkácsy Mihály utca között teljes hosszban, összesen 182 m-en, 669 m2 felületen.

**Kivitelezés:**

Lehár Ferenc utca

A betontáblák közötti hézagokat ki kell tisztítani és a hézag szélességének megfelelően kitölteni. A hézagokra aszfaltszövet-rácsot (100 kN/m) kell fektetni 40 cm szélességben.

Az utca alsó részén rácsos folyóka kerül beépítésre, közúti A terhelésre, az út menti burkolt árokba történő bekötéssel.

Az 5 cm AC 11 kötő kiegyenlítő aszfaltréteg beépítése után az AC-11 kopóréteget 5 cm vastagságban kell beépíteni.

Kétoldalon 1-1 m szélességben zúzalékos padka kerül kialakításra.

A kapubejárók csatlakozásának kialakítása a nyertes Vállalkozó feladatát képezi.

A nyertes Vállalkozónak valamennyi munkafolyamathoz Technológiai Utasítást, illetve Mintavételi és Megfelelőségigazolási Tervet kell készíteni.

**Közművek:**

A kivitelezés helyszínein közművek találhatók (ivó- és szennyvízhálózat, csapadékvíz elvezető csatorna, földgázvezeték), azonban a burkolatfelújítás a közművezetékeket nem érinti.

**Forgalomszabályozás:**

A kivitelezés ideje alatti forgalomszabályozást a Megrendelő Komló Város Önkormányzatával, a helyi közutak kezelőjével: Komló Város Önkormányzat Városgondnokságával egyeztetni kell.

**Melléklet:**

Felújítási munkák árazatlan költségvetése (excel táblázat)

Komló, 2018. március 28.

Komló Város Önkormányzat

Ajánlatkérő