**MŰSZAKI LEÍRÁS**

Komló, Mecsekfalui út egy szakaszának útburkolat-felújítása 510 fm.-en

**Előzmények:**

Komló Város Önkormányzata a kezelésében lévő Mecsekfalui út egy szakaszán burkolat felújítási munkáról döntött az alábbiak szerint.

* Mecsekfalui út felújítása a Munkácsy-Mecsekfalui körforgalomtól 510 fm hosszon. Az útburkolat-felújítás tervezett nagysága 3468 m2, a szükséges helyeken kopóréteg cserével, akna fedlapok és víznyelők szintre emelésével.

**Kivitelezés:**

Mecsekfalui út

A felújítandó út egyik oldalán kiemelt szegéllyel határolt, másik oldalán padka található. A hálósan töredezett, süllyedéssel érintett szakaszokon kopórétegcserét kell végezni 5 cm marással, 5 cm aszfalt kopóréteg (AC 11 (F) kopó) beépítésével.

A hossz és keresztirányú repedéseknél a burkolat marása szükséges 5 cm vastagságban 5 cm AC 11 (F) kopó aszfalt visszaépítésével.

A teljes felületen az AC-11/F aszfalt kopóréteget 4+1 cm vastagságban szükséges beépíteni, a felület előzetes letakarításával, bitumenemulziós alápermetezéssel.

A kivitelezési munkák részeként a felújítandó útszakaszon a burkolatban található közmű aknákat és víznyelőket az új burkolatszintre kell emelni.

A felújítandó szakaszon 2 db buszmegálló található, melynek felújítása szükséges. A buszöböl kialakítása a meglévő burkolat elbontását követően 22 cm CP 4/3 beton pályaburkolattal, 8 cm AC-22 aszfalt kötőréteggel és 30 cm vtg. M 56 mechanikai stabilizációval történik összesen 244m2-en. A betontáblák hézagképzését 3-4 méterenként teherátadó vasalással kell ellátni.

A kapubejárók csatlakozásának kialakítása a nyertes Vállalkozó feladatát képezi.

Az útszakaszon egyoldali zúzalékos padka építése 10 cm vastagságban 1,0 m szélességben.

A zúzalékos padka építése előtt a meglévő 3 m széles erősen felhízott földpadkát le kell termelni és az Önkormányzat által kijelölt helyre szállítani a padka 5%-os oldalesésének kialakításával.

A nyertes Vállalkozónak valamennyi munkafolyamathoz Technológiai Utasítást, illetve Mintavételi és Megfelelőségigazolási Tervet kell készíteni.

**Közművek:**

A kivitelezés helyszínein közművek találhatók (ivó- és szennyvízhálózat, csapadékvíz elvezető csatorna, földgázvezeték). A burkolatfelújítás és a buszmegállók felújítása a közművezetékeket érintheti, ezért szakfelügyeletek igénybevétele szükséges.

**Forgalomszabályozás:**

A kivitelezés ideje alatti forgalomszabályozást a Megrendelő Komló Város Önkormányzatával, a helyi közutak kezelőjével: Komló Város Önkormányzat Városgondnokságával, valamint a helyi tömegközlekedést szolgáltató céggel: Dél-dunántúli Közlekedési Központ Zrt.-vel egyeztetni kell.

**Melléklet:**

Felújítási munkák árazatlan költségvetése (excel táblázat)

Komló, 2018. március 28.

Komló Város Önkormányzat

Ajánlatkérő