**MŰSZAKI LEÍRÁS**

Komló, Körtvélyesi gyűjtőút egy szakaszának útburkolat-felújítása

**Előzmények:**

Komló Város Önkormányzata a kezelésében lévő Körtvélyesi gyűjtőút egy szakaszán burkolat felújítási munkáról döntött az alábbiak szerint.

* Körtvélyesi gyűjtőút felújítása a hídtól a Nagyszántó utca csatlakozásáig 342 fm hosszon. Az útburkolat-felújítás tervezett nagysága 2428 m2, a szükséges helyeken pályaszerkezet illetve kopóréteg cserével, akna fedlapok és víznyelők szintre emelésével.

**Kivitelezés:**

Körtvélyesi gyűjtőút

A felújítandó út mindkét oldalon kiemelt szegéllyel határolt. A süllyedéssel érintett szakaszokon pályaszerkezet cserét kell végezni bontással, tükörkészítéssel, 30 cm FZKA 0/32 ágyazat, 20 cm Ckt, illetve 4 cm aszfalt kötőréteg beépítésével.

A hossz és keresztirányú repedéseknél a burkolat marása szükséges 4 cm vastagságban 4 cm AC-11/F aszfalt visszaépítésével.

A teljes felületen az AC-11/F aszfalt kopóréteget 4+1 cm vastagságban szükséges beépíteni, a felület előzetes letakarításával, bitumenemulziós alápermetezéssel.

A kivitelezési munkák részeként a felújítandó útszakaszon a burkolatban található közmű aknákat és víznyelőket az új burkolatszintre kell emelni.

**Közművek:**

A kivitelezés helyszínein közművek találhatók (ivó- és szennyvízhálózat, csapadékvíz elvezető csatorna, földgázvezeték), azonban a burkolatfelújítás a közművezetékeket nem érinti.

**Forgalomszabályozás:**

A kivitelezés ideje alatti forgalomszabályozást a Megrendelő Komló Város Önkormányzatával, a helyi közutak kezelőjével: Komló Város Önkormányzat Városgondnokságával, valamint a helyi tömegközlekedést szolgáltató céggel: Dél-dunántúli Közlekedési Központ Zrt.-vel egyeztetni kell.

**Melléklet:**

Felújítási munkák árazatlan költségvetése (excel táblázat)

Komló, 2018. március 28.

Komló Város Önkormányzat

Ajánlatkérő